પેરેલલ યુનિવર્સના ફક્ત ચોઈસના વિચારથી પણ આગળ વધીને અમુક વિચારકો એવું પણ માને છે કે કોઈ વ્યક્તિ કોઈ કલ્પના કરે તો તે કલ્પનાના આધારે પણ નવું પેરેલલ યુનિવર્સ સર્જાઈ શકે છે જેમાં એ કલ્પના ખરેખર આકાર લે છે. આ રીતે વિચારવા જાઓ તો કલ્પના અને વિચારોની એક અનોખી દુનિયાનું સર્જન થાય છે જેમાં કદાચ હું સુપર-હીરો છું, જેમાં સુપરમેન ખરેખર અસ્તિત્વ છે, જેમાં આપણા PM શ્રી નરેન્દ્ર મોદી ઓબામા અને વિશ્વ નેતાઓના ગમે તેટલા આમંત્રણ છતાં ભારત છોડીને જતા નથી, તો ભૂત પૂર્વ PM શ્રી મનમોહનસિંઘ કોહલી સિંઘમ જેવા હતા, કે જેમાં એલેકઝાન્દ્રા ડડારીઓ મારી ગર્લફ્રેન્ડ છે (વિચારવામાં શું જાય છે! 😛 ), જેમાં હોલીવુડ એ બોલીવુડ માંથી કોપી કરે છે, જેમાં સલમાન ખાન કન્વીક્ટ થઈને સજા પામે છે અને બેઇલ નથી મળતી, જેમાં તમે નાના હતા ત્યારે જે બનવા માંગતા હતા એ જ છો (સિવાય કે ખરેખર હાલ તમે એ જ હોવ તો, તમે એ યુનિવર્સમાં કંઇક અલગ જ છો), જેમાં ભારત-પાકિસ્તાનનાં ભાગલા જ નથી પડ્યા, જેમાં અમેરીકાએ દુનિયાનો ગરીબ દેશ છે, જેમાં જ્યુરાસિક પાર્ક ફિલ્મની જેમ ખરેખર ડાઈનોસોર્સ અને માણસોનું ભેગું અસ્તિત્વ છે, જેમાં કેટરીના તમારી વાઈફ છે (બાય ધ વે, આઈ હેટ કેટરીના!), જેમાં ઉત્ક્રાંતિ એવી રીતે થઇ કે વાંદરા આગળ નીકળી ગયા અને આપડે હજી પાછળ છીએ, જેમાં ઈટી (કે પછી જાદુ!) ખરેખર આપણી દુનિયાની મુલાકાતે આવી ગયા છે, જેમાં વર્લ્ડ-કપ ન્યુ ઝીલેન્ડ જીત્યું, જેમાં તમારા હાલ કોઈ શેરમાં ડૂબેલા પૈસા લેખે લાગી ગયા છે, જેમાં તમને અત્યાર સુધી રાત્રે આવેલા તમામ સ્વપ્નો એ જ ઘડીએ બીજા યુનિવર્સમાં આકાર પામી રહયા હોય અને એ વ્યક્તિ તમારો કાઉન્ટર પાર્ટ હોવાથી તમે સ્વપ્નના માધ્યમ વડે તે દુનિયામાં ડોકિયું કરી શકો છો અને જેમાં હું આ લખીને મારો અને તમારો બંનેનો સમય બગાડવાની જગ્યાએ કોઈ વધારે સારું અને લેખે લાગે એવું કામ કરી રહ્યો છું!